Avion Malaysia Airlinesa s gotovo 300 ljudi
srušio se u Ukrajini kod granice s Rusijom.
Let MH17 poletio je iz Amsterdama nakon podneva po lokalnom vremenu.
Letio je za Kuala Lumpur.
17. SRPNJA 2014.
ČETIRI MJESECA OD ZADNJEG KONTAKTA
Jednog sam jutra vidjela avion Malaysia Airlinesa na televiziji.
ŽENA PUTNIKA S LETA MH370
Odmah sam pomislila da je to MH370.
Onda sam vidjela MH17 i pomislila:
„Čekaj, nije valjda još jedan malezijski avion.”
Američke obavještajne službe zaključile su da ga je srušila raketa zemlja-zrak.
Dva aviona još se nikad nisu srušila u periodu od šest mjeseci.
I to dva Boeinga 777.
To se opet dogodilo avionu Malaysia Airlinesa.
Opet se dogodilo mojim kolegama.
I,
u ovom slučaju, ljudi su bar mogli pokopati svoje voljene.
Jer i mi...
ŽENA ČLANA OSOBLJA S LETA MH370
Da.
I mi želimo pokopati svoje voljene.
U potpunosti sam obamro.
BIVŠI VODITELJ KRIZNOG STOŽERA
Nisam mogao vjerovati.
Mislili smo da je netko osmislio plan
kako bi uništio našu vjerodostojnost.
Niz postupaka kojim su nas htjeli uništiti.
PUTINOVI POBUNJENICI
Ukrajinski je predsjednik rušenje aviona nazvao terorističkim činom.
Bila je to ruska vojna jedinica
pod zapovjedništvom ruske obavještajne službe.
Malaysia Airlines nije imao veliku nesreću od devedesetih.
A sad, u četiri i pol mjeseca, izgubili su dva velika Boeinga 777.
Morao sam se zapitati
je li ovo slučajnost.
A ako je između tih dviju nesreća postojala veza,
istina je bila puno mračnija nego što je itko mislio.
NOVINAR
Nemamo odgovore.
Ovo je jedan od velikih misterija povijesti zrakoplovstva.
MH370: ZRAKOPLOV KOJI JE NESTAO
PERTH, AUSTRALIJA
Australija će voditi potragu u Indijskom oceanu
za nestalim avionom Malaysia Airlinesa.
U mjesecima nakon rušenja leta MH17,
dok sam razmišljao o teoriji da su Rusi možda izazvali oba događaja,
potraga za letom MH370 već je trajala.
Prema stručnjacima, avion se srušio u Indijskom oceanu,
više od 1800 km od zapadne obale Australije.
To je golemo područje i odgovornost
za Australiju koja traži bilo kakav trag letu 370.
Večeras 43 broda i 58 aviona iz 14 zemalja
surađuju u potrazi za tragovima.
Područje koje pretražuju puno je veće
od kontinentalnog dijela SAD-a.
Ne tražimo iglu u plastu sijena.
Još ni ne znamo gdje je plast.
Tim za potragu i dalje tvrdi da su ostaci ovdje, na morskom dnu,
na lokaciji na koju upućuju podaci satelita.
Službena je priča bila
da je avion svakako letio južno, u južni dio Indijskog oceana.
Ondje su detektirani zadnji signali.
Prema podacima Inmarsata avion je letio na jug.
Ne mogu ni zamisliti kako je izgubiti voljenu osobu
u Indijskom oceanu pod 4000 metara vode.
BIVŠI VODITELJ POTRAGE
To mi je nezamislivo.
Imali smo 239 obitelji koje su očajnički tražile odgovore,
a ja sam tada obećao
da ću učiniti sve što mogu da dovedem njihove voljene kući.
Ali bilo je jako teško pretraživati to područje.
Nadaš se ravnoj i uglačanoj površini.
PRIKAZ MORSKOG DNA
Ali ondje je bilo vulkana i podvodnih planina
koje su velike i široke kao Grand Canyon.
Vrijeme ondje zna biti grozno.
Izmjerili su val visine 24 metra.
To nije bio posao za plašljive.
Znali smo da će to dugo trajati.
8. OŽUJKA 2015.
GODINA OD ZADNJEG KONTAKTA
KUALA LUMPUR, MALEZIJA
Ovako izgleda godina tugovanja.
Rodbina nestalih proživjela je poricanje, ljutnju i tugu.
Ali bez ijednog traga avionu,
prihvaćanje je još jako daleko.
Zato vam se danas obraćam.
Zato proživljavam ovaj težak trenutak.
Nije lako govoriti o osjećajima.
Mislim da je svim članovima obitelji to bila jako teška godina.
KĆI PUTNICE S LETA MH370
Kad sam se tog dana odlučila obratiti javnosti,
govorila sam im kao kći kojoj nedostaje majka.
Ali činim ovo jer trebam znati da sam učinila sve za svoju majku.
Iako ona nije ovdje.
I dalje sam živjela misleći da će se mama svaki čas pojaviti.
Jer nismo bili otkrili olupine. Baš ništa.
Kći me pitala:
„Gdje je tata?
Ako je tata umro,
gdje je njegov grob?”
Stalno me to ispitivala.
„Zašto je tata radio u avionu?
Zašto nije radio negdje drugdje?
Da je radio negdje drugdje, ne bi nestao.”
#MOLITEZAMH370
Prošla je cijela godina,
a i dalje nismo znali
ništa više nego 8. ožujka.
Bilo je nadrealno stajati na istom mjestu
12 mjeseci poslije.
A sve što sam imala
bio je prizor njega
kako prolazi kroz ta vrata i šalje nam puse.
I nakon godinu dana još uvijek sam imala samo to.
NEW YORK, SAD
Avioni polijeću.
Avioni slijeću.
Ali znate što ne rade?
Ne nestaju s lica zemlje.
Tjedan dana od nestanka nitko od nas nije mogao vjerovati.
Govorili smo si:
„Ne mogu vjerovati da nismo našli avion nakon tjedan dana.”
Nakon mjesec dana: „Još nismo našli avion.”
A onda, godinu poslije:
„Još ga tražimo?”
Dubina ovog misterija
i nesposobnost malezijskih vlasti
da odgovore na bilo čija pitanja
stvorili su vakuum.
A u svijetu je bilo puno ljudi
koji su tvrdili da su riješili misterij.
Teorije zavjere o nestalom avionu divljaju društvenim mrežama.
Pravi let Malaysia Airlinesa otet je
i odletio je u Iran
u sklopu pripreme za teroristički napad.
Teorije su letjele na sve strane. Svatko je imao svoju.
Avion se srušio zbog zapaljenja baterija u tovarnom prostoru.
Sve je bilo puno nagađanja.
Ribar iz Indonezije
tvrdi da je iznad njega preletio avion u oblaku crnog dima.
Još jedna teorija:
nevjerojatna prijevara osiguranja.
Ljudi su mi dolazili pred ured, ganjali su me po parkiralištu.
Bilo je strašno. Uganula sam gležanj bježeći od čovjeka
koji mi je htio predstaviti svoju teoriju.
Četiri dana nakon nestanka leta
izdan je patent za novu tehnologiju poluvodiča.
Drugi se pitaju je li sletio u američku vojnu bazu Diego Garcia.
Prebirali smo taj pljusak
dezinformacija, nagađanja i gluposti.
Potpuno bizarno. Udarac meteorita.
Neki tvrde da je avion otela Sjeverna Koreja.
U avionu je bio izvanzemaljac?
I oteo je sve putnike.
Stvari postaju još čudnije.
Počnete se utapati u sranjima.
Toliko je neutemeljenih teorija.
Ako želite vjerovati u teoriju, neka se podudara s podacima Inmarsata
koji su pokazali znanstvenicima koliko je avion bio udaljen od satelita.
Ovo je ključni trag u cijelom misteriju
a ljudi su odlučili reći: „Tko ga jebe.”
A avion ipak nije bio
ondje gdje su podaci upućivali, u južnom dijelu Indijskog oceana.
S tim se trebalo uhvatiti ukoštac.
Morali smo to riješiti.
Zašto avion nije ondje gdje bi trebao biti?
Gdje smo pogriješili?
PARIZ, FRANCUSKA
Priča je bila nevjerojatna.
Odlučila sam predložiti Le Mondeu,
francuskim dnevnim novinama,
da ponovno obradi priču na godišnjicu nestanka.
AUTORICA I ISTRAŽIVAČKA NOVINARKA
Samo da kažu: „Ljudi, ovog aviona nema već godinu dana.”
Novinarka sam i bila sam reporterka.
Zadnjih 30 godina pratim Aziju i Pacifik.
Činjenica da nije bilo ni komada olupine
bila je najveći problem.
Nije bilo ničeg opipljivog i vjerodostojnog
s čim su se obitelji mogle poistovjetiti.
A iz kapetana su stvorili potencijalnog zlikovca.
Shvatila sam da moramo krenuti ispočetka
i da sama trebam shvatiti tko je taj čovjek.
NAGLI PILOT OPSJEDNUT MODELIMA
Vodila se neprekidna i neprijateljska kampanja
vezana za njegov osobni život i psihičko zdravlje.
Također su postojale optužbe da je imao političke motive
da otme MH370.
Podržavao je Anwara Ibrahima,
voditelja opozicije.
Zaharie je sudjelovao u Anwarovim prodemokratskim skupovima.
Lokalni se mediji pitaju
je li Zaharie namjerno srušio avion da bi poslao političku poruku?
JE LI PILOT BIO LJUT ZBOG IZBORA?
Ali nije ostavio baš nikakvu poruku,
ništa politički, ništa za obitelj,
nikakvo oproštajno pismo.
Baš ništa.
I što sam više istraživala njegov život,
to sam nalazila manje razloga
za ljutnju ili nesreću.
Bok svima.
Ovo je moj YouTube video.
Snimio sam ga kao uslugu javnosti.
Bio je to čovjek koji je snimao YouTube videa
s uputama za brtvljenje prozora
ili popravljanje klime.
Ovo je najjeftinije moguće rješenje,
a jako je efikasno.
Prema mom mišljenju svakako nije bio ekstremist.
Dogovorila sam intervjue s članovima njegove obitelji.
Prvo sam se sastala
s njegovom starijom sestrom Sakinab.
Jako je nježna i brižna
osoba.
Kad smo se sastale, Sakinab je bila jako uzrujana.
Zato što je izgubila mlađeg brata kojeg je toliko voljela
i zato što je morala slušati insinuacije
da je on odgovoran za tu katastrofu.
KAPETAN JE KRIV
Kapetan Zaharie
poznat je kao jedan od najboljih pilota Malaysia Airlinesa.
Nijedan član osoblja
ne slaže se s optužbama protiv kapetana Zaharieja.
Sva je pažnja skrenuta na kapetana Zaharieja.
To mi je jako zasmetalo.
Osobno ga poznajem. Jako ga dobro znam.
On je vrlo profesionalna osoba.
Nema šanse da je on to učinio.
Ako nema dokaza, ne bi se trebalo nagađati tko je krivac.
Kaznena sam odvjetnica
i važan mi je koncept presumpcije nevinosti.
Ljudi govore da svatko može imati mračniju stranu.
Dobro, možda.
Ali što se mene tiče,
na temelju podataka koje sam prikupila i pročitala,
moj je odgovor ne.
Nije kriv.
NEW YORK, SAD
Prošla je godina.
Činjenica da avion i ostaci nisu pronađeni predstavlja sve veći problem.
Svi pokušaji potrage
temelje se na satelitskim podacima.
Ali brodovi i avioni iz 12 zemalja
pretražili su milijune kvadratnih kilometara oceana,
a nisu našli čak ni sjedalo.
Dakle, cijela ta konstrukcija
naslanja se na oskudan niz elektroničkih signala
i naprednu matematiku koju je Inmarsat trebao za tumačenje.
Tada sam još surađivao s kolegama iz Nezavisne grupe.
Bila je to amaterska skupina samoprozvanih stručnjaka
opsjednutih podacima i činjenicama.
Razmjenjivali smo podatke.
STRUČNJAK ZA ZRAKOPLOVSTVO
Nas 18 neprestano smo radili na tome.
Na dnevnoj sam razini sudjelovao
i dopisivao se s ljudima iz Nezavisne grupe,
kao i s ljudima iz CNN-a i drugih medijskih organizacija.
Znam da je to komplicirano, ali što je najveći problem?
To što Inmarsat nije otkrio dovoljno detalja
da bi autsajderi mogli potvrditi njihove analize.
Svi vjeruju u te podatke.
Malezijci su napokon objavili sve podatke
koje su dobili od Inmarsata.
Među njima je bio odlomak u kojem je pisalo
da je uređaj
koji je kontrolirao komunikaciju aviona sa satelitom
isključen kad i svi ostali uređaji,
a onda je oživio.
To mi je promijenilo cijelu osnovu te priče.
Jer ako se želite sakriti s avionom
i ako želite da nestane s ekrana,
zašto biste opet uključili taj sustav?
Možda nešto nije bilo u redu
s tim podacima Inmarsata.
Možda su izmijenjeni.
Puno sam vremena pokušavao shvatiti
kako tu kutiju isključiti i ponovno uključiti?
I brzo sam otkrio da većina pilota to ne zna učiniti.
Kompanije ne žele da to rade.
Dakle, u kokpitu ne postoji taj prekidač.
Ovo je središte s opremom komercijalnog putničkog aviona.
Ovdje se nalaze mozak i elektronika...
Boeing 777 sve radi elektronički.
Sve se to nalazi u odjeljku za elektroniku.
To je elektronički mozak cijelog aviona.
...police za opremu...
U tom odjeljku možete isključiti taj uređaj.
Možete ovo povući i isključiti sustav. Imamo releje.
Pitanje je kako doći do odjeljka za elektroniku.
I taj me dio zaprepastio.
On se nalazi ispod otključanih vrata u podu,
ispod tepiha u prednjem dijelu kabine prve klase.
Praktički svatko u avionu može povući tepih
i preuzeti kontrolu.
Do odjeljka za avioelektroniku vode podna vrata.
Mi ga zovemo odjeljak E&E.
Ta se vrata nalaze između prve klase i kokpita.
Dakle, postoji mogućnost
da je netko ušao u odjeljak za avioelektroniku.
I mogao je isključiti komunikacijski sustav.
Odjednom više nije toliko jasno da je pilot kriv.
Kao u krimiću Agathe Christie.
Svi u vili sad su osumnjičeni.
Počeli smo si misliti:
„Kako nam mogu reći da ne znaju? To nije moguće.”
MUŽ I OTAC PUTNIKA S LETA MH370
Ako pažljivo pratite priču, zaključak je da ništa nema smisla.
Nisu nam pokazali očitanja radara.
„Ne možemo naći avion. Ne možemo naći ostatke.”
Ništa nam nisu pokazali.
Tražili su da vjerujemo u žive besmislice.
Netko koga znam rekao mi je:
„Želi vas upoznati g. B.”
On je imao podatke.
Ta osoba ima jake veze.
Veze u tajnim službama.
Prvi put kad smo se sastali,
prvo što mi je rekao bilo je...
„Amerikanci dobro znaju što se dogodilo.
Dva američka AWACS-a
nadzirala su to područje u trenutku nestanka aviona.”
Ti AWACS-i su Boeinzi s golemim radarom u obliku gljive.
Taj radar prati sve ispod Boeinga.
To je kao mali satelit iznad Zemlje
koji vidi sve u krugu od 600 km.
G. B mi je rekao da su ta dva aviona sigurna pratila MH370
bez obzira na njegovo stanje.
Znaju gdje je pao. Znaju gdje je.
Teško je primiti podatke
da su umiješani Amerikanci.
Znao sam da mi ljudi neće vjerovati.
Ali kad sam saznao da vlada zakon šutnje,
da nam lažu i da nešto treba poduzeti,
rekao sam si: „Vrijeme je da ovo kažem.”
Ghyslain Wattrelos, dobro jutro.
Pokušavate shvatiti što se dogodilo...
Prihvatio sam svaki intervju
da bih rekao da nam lažu i da se novinari moraju uključiti.
Očito je da je, s obzirom na primljene podatke,
nekim ljudima posao sakriti istinu.
GDJE JE MOJ SIN HADRIEN? GDJE JE MOJA KĆI AMBRE?
Jednog sam dana pomislio: „Na poslu ionako ne funkcioniram.
Dat ću otkaz i posvetiti se istrazi.”
To sam i učinio.
Dobra večer, Ghyslaine.
Izgubili ste ženu i dvoje najmlađe djece...
Govorili su nam besmislice. Nismo dobivali nikakve informacije.
Morali smo se organizirati i sami nešto poduzeti.
Počeli smo surađivati s obiteljima.
MOJA JE ŽENA PUTNICA S LETA MH370
VRATITE MOJU SRODNU DUŠU KUĆI!
NETKO ZNA ISTINU!
Okupile su se obitelji iz više zemalja.
To je bilo jako važno.
Tako smo mogli nadoknaditi...
SIN PUTNICE S LETA MH370
...nedostatke netransparentne istrage
i informacija iz Malezije.
Bilo je to riskantno.
Bila je to istraga,
ali suprotstavili smo se velikim silama.
Predsjedniku ćemo predati peticiju
jer prošlo je godinu dana, a ništa nisu rekli ni učinili.
Tužili smo ih za teroristički čin.
Zašto baš za to?
Zato što je terorizam najviše rangiran
u pravnoj hijerarhiji.
U Francuskoj se odmah dodjeljuju suci
koji onda moraju provesti istragu.
Zdravo, Marie.
- Kako ste? - Dobro, vi?
- I ja sam dobro. - Lijepo.
Da.
GHYSLAINOVA ODVJETNICA
Treba shvatiti jednu stvar.
U svijetu postoji samo jedan izvor pravnih informacija.
On je ovdje.
Treba otkriti istinu. To nije misterij.
Dugujemo to svima.
Ne samo Ghyslainu, nego i onima
koji nisu dobili priliku angažirati suce u svojim zemljama.
Dugujemo to svima.
Borim se i ta mi borba daje snagu.
Ja samo tražim istinu za sebe i za sve ostale.
Dvoje sudaca kojima je slučaj dodijeljen imali su tri moguća pravca...
Gdje je satelitska komunikacija?
Ghyslain Wattrelos,
ljutiti Francuz,
više mi je puta spomenut.
Na kraju sam odlučila vidjeti što mi može reći.
Jednog dana
javila mi se osoba iz novina Le Monde i rekla mi:
„Korespondentica sam Le Mondea. Rado bih razgovarala s vama.”
Ghyslain mi je rekao da mu je prišao
viši djelatnik obavještajne službe
i rekao mu da Amerikanci znaju
što se točno dogodilo.
I da su u tome sudjelovala dva američka AWACS-a.
Kad sam se sastala s tom osobom,
utvrdila sam da je pouzdan izvor
i stvarni član obavještajne zajednice.
On je bio još samo jedan glas
koji mi je rekao da je prava priča o letu MH370
potpuno drukčija od službene.
NEW YORK, SAD
Bilo je čudnih likova
koji su tvrdili da su Amerikanci sve prikrili.
Ali nakon onoga s letom MH17,
meni je bilo vjerojatnije da su umiješani Rusi.
U početku, zahvaljujući podacima Inmarsata,
imali smo dvije rute, sjevernu i južnu.
Počeo sam se brinuti da postoji mogućnost da je netko u avionu,
dovoljno stručan i s lošom namjerom,
mogao namjerno izmijeniti podatke Inmarsata
kako bi izgledalo da je avion krenuo na jug
dok je letio na sjever.
Ispada da je na avionima Boeing
fizički moguće izmijeniti podatke
koji nam omogućuju da utvrdimo koja je ruta točna.
U tom mi je trenutku sinulo.
Sad imamo drugo objašnjenje
za nestanak aviona.
Da je avion letio na sjever,
završio bi kod posljednjeg pinga u Kazahstanu.
Ta siromašna srednjoazijska zemlja ne može izvesti složeni hakerski napad,
ali ona je satelitska država Rusije.
Sjetite se da je Rusija srušila let MH17,
sestrinski avion leta MH370.
Srušen je iznad istočne Ukrajine.
Dakle, moja je glavna sumnja bila
da je ista obavještajna služba bila umiješana u nestanak leta MH370.
Da postoji potencijalna veza
između tih dviju sličnih avionskih nesreća.
U tom trenutku provjerio sam popis putnika
i vidio da su u avionu te noći bila tri etnička Rusa.
Kad sam pogledao raspored sjedenja, podigao sam obrve.
Jer jedan je od njih sjedio oko pet metara
od otključanih vrata odjeljka za elektroniku,
u prednjem dijelu kabine prve klase.
Sljedeće je pitanje bilo: „Koji bi Rusija imala motiv da to učini?”
8. OŽUJKA 2015.
28. VELJAČE 2014.
OSAM DANA PRIJE NESTANKA
Imamo dojave o iskrcavanju ruske vojske na Krimu.
Moskva je krenula u oružanu invaziju...
MH370 se dogodio u kontekstu ruske invazije Krima 2014.
Kriza u Ukrajini eskalirala je i jutros imamo nove događaje...
Nekoliko stotina ruskih vojnika iskrcalo se na Krimu.
Mreže, novine, veliki mediji,
svi su se usredotočili na taj događaj.
A nestanak leta MH370
imao je koristan učinak da su svi prestali razgovarati o tome.
Gospodine, gdje tražite? Možete li potvrditi da se avion okrenuo?
Ne možete poreći da je nestanak leta MH370
bio savršeno tajmirana i spektakularno zgodna diverzija za Rusiju
od osude svijeta s kojom je bila suočena.
I meni je to zvučalo ludo,
ali morao sam nastaviti
dok je god ta mogućnost postojala.
Dakle, na kraju sam sve posložio.
Ovo je slijed događaja.
DRUGA TEORIJA: OTMICA
8. OŽUJKA 2014., 1.15
Sat pokazuje 1.15 u noći.
Zaharie leti nad Južnim kineskim morem u tmini hladne i mirne noći.
Putnici su umorni i očekuju dosadni noćni let.
Trojica Rusa u avionu
započinju operaciju.
Negdje iznad Južnog kineskog mora
netko stvara buku
blizu kabine prve klase.
Osoblje žuri vidjeti što se događa.
Za to vrijeme Rus u prvoj klasi provlači se naprijed.
Podiže tepih...
i otvara vrata
odjeljka za elektroniku.
Rus je u odjeljku okružen računalima.
Nalazi se u živčanom središtu aviona, u elektroničkom mozgu.
Spaja se na računalo avionskog sustava za kontrolu leta.
Avion se približava rubu malezijskog zračnog prostora.
Malaysian 370, javite se Ho Chi Minhu na 120,9. Laku noć.
Laku noć. Malaysian 370.
Ljudi u avionu i dalje nemaju pojma što se događa ni zašto.
Sad je avion u ničijoj zemlji.
Nitko ga ne nadzire.
U odjeljku za elektroniku
ruski agent uključuje opremu.
Avion nestaje s radara kontrole leta.
Sad ima potpuni nadzor nad avionom.
Kapetan i kopilot zbunjeni su dok svjetla trepere na ekranu.
A komunikacijska oprema ne radi.
A onda, još šokantnije...
avion odjednom skreće oštro ulijevo.
Izvodi manevar koji oni nisu unijeli.
Ruski agent u odjeljku za elektroniku
počinje ispuštati pritisak iz aviona.
Zrak izlazi iz kabine.
Istovremeno zatvara bocu kisika na zidu
i gasi sustav za disanja u slučaju nužde na koji se oslanjaju pilot i kopilot.
U kabini maske padaju iz stropa.
Pilot i kopilot shvaćaju da ne mogu disati.
KISIK ZA POSADU I PUTNIKE
U sljedećim minutama
kapetan i kopilot gube svijest.
A u kabini vlada tišina.
Ruski agent u odjeljku za elektroniku okreće avion prema sjeverozapadu
i namjerno izmjenjuje podatke Inmarsata.
Ako sad itko pogleda
u trag digitalnih mrvica koje će avion ostaviti za sobom,
krivo će protumačiti signal i pomisliti da avion leti na jug
dok zapravo leti na sjever.
MH370 i dalje leti kroz noć
i polako se udaljava od svog fantomskog blizanca.
Na kraju završava
nad pustinjama središnjeg Kazahstana.
Otmičari su obavili svoj zadatak.
Znao sam da zvuči ludo,
da je nategnuto i da će ljudi to teško prihvatiti,
ali iako sam mogao izgubiti reputaciju, morao sam izaći u javnost.
Morao sam skrenuti pozornost na jedan problem.
Na to da je ovaj avion imao slabost.
On misli da je moguće da su ruski otmičari poslali avion na sjever.
Stvarno mislite da je otišao u Kazahstan?
Nije da vjerujem u to. To je samo hipoteza koju sam sastavio.
Otišao sam na televiziju i bilo je strašno.
Osjećao sam se kao luđak.
Kakve reakcije primate?
Teško je to prihvatiti, priznajem.
Je li vam itko rekao da to zvuči realno?
Mnogi su ljudi zgroženi. Neki su jako ljuti na mene.
Nitko ne može ući u odjeljak E&E, reprogramirati signal
i sletjeti u Kazahstan!
Detaljno sam upoznat s tim satelitskim sustavom,
kao i mnogi moji kolege,
i potpuno smo sigurni da je avion skrenuo na jug.
Iznenadio sam se što je Jeff odlučio krenuti tim putem.
Imao sam pravo kad sam mislio
da će neki to loše prihvatiti.
Nezavisna grupa,
čija je reputacija ovisila o tezi da je avion otišao na jug,
nije trpjela moje neslaganje.
Izbacili su me.
Prema mom mišljenju, Jeffova je priča obična fikcija
koju je on sastavio i uvjerio sam sebe da je moguća.
Ali sve se temelji na mašti. Ne temelji se na stvarnosti.
Bio sam svjestan mana i prednosti svoje priče.
Ali moj prijedlog
bilo je lako ismijati.
Mislite da je netko lažirao satelitske podatke.
Ali tvrtka koja održava sustav, mislim da se zove Inmarsat?
- Da. - Kažu da prije nisu tako pratili avione.
Zato im teorija da su lažirali te podatke zvuči nategnuto.
Pomisao da će netko predvidjeti
da ćemo analizirati te podatke na taj način
a da to nikad prije nismo učinili
uopće ne zvuči uvjerljivo.
Svatko tko uđe u odjeljak
može isključiti transponder i komunikacijske sustave.
Ali iz odjeljka za avioelektroniku nije moguće upravljati avionom.
To nije moguće.
Duboko sam se zapleo u ovo. Znam to.
Znam da zvuči kao priča iz krimića.
Ali jedna činjenica stoji.
Čak i ako se avionom ne može upravljati iz odjeljka za elektroniku,
znamo da je fizički moguće
iz tog odjeljka isključiti svu elektroniku
zbog koje je avion vidljiv vanjskom svijetu.
I zato je moj scenarij, koliko god ludo zvučao,
bar pokušao objasniti
nestanak leta MH370.
To je zanemareno.
A mene su svrstali kraj čudovišta iz Loch Nessa i Bigfoota.
Ali ako su podaci bili točni
i ako su nam rekli kamo je otišao,
kako nisu našli nijedan komad aviona?
Ako su ti podaci točni, avion bi trebao biti ondje.
Gdje je avion?
Gdje je olupina? Pokažite mi avion.
Ovo su izvanredne vijesti CNN-a.
Upravo smo primili izvanrednu vijest.
Još je prerano da bismo to potvrdili, ali možemo vam reći
da su na Réunionu pronađeni ostaci...
Provjerava se je li otok Réunion ikako povezan
s nestalim letom 370.
Dio je pronađen na plaži francuskog teritorija u Indijskom oceanu.
Boeingovi istražitelji vjeruju da je to dio krila.
Možda krilce Boeinga 777...
Svi se pitaju
je li ovo ostatak nestalog leta 370 Malaysia Airlinesa.
Kad je krilce-zakrilce pronađeno,
nisam se iznenadio.
Točno sam to predvidio.
PUSTOLOV
Da će prvi dio aviona naći netko u šetnji plažom
negdje u Indijskom oceanu.
Novi događaji vezani za komad olupine pronađen na istočnom...
Odmah sam znao da ja želim riješiti misterij.
Želio sam pronaći avion gdje god on bio.
Prijevod titlova: Domagoj Južnić